CELEX: C2007/211/49
Language: sl
Date: 2007-09-08 00:00:00
Title: Zadeva C-319/07: Pritožba, ki jo je 11. julija 2007 vložila 3F, prej Specialarbejderforbundet i Danmark (SID), zoper sodbo Sodišča prve stopnje (drugi razširjeni senat), razglašeno 23. aprila 2007 v zadevi Specialarbejderforbundet i Danmark (SID) proti Komisiji Evropskih skupnosti, T-30/03

8.9.2007   
            
            
               SL
            
            
               Uradni list Evropske unije
            
            
               C 211/27
            
         Pritožba, ki jo je 11. julija 2007 vložila 3F, prej Specialarbejderforbundet i Danmark (SID), zoper sodbo Sodišča prve stopnje (drugi razširjeni senat), razglašeno 23. aprila 2007 v zadevi Specialarbejderforbundet i Danmark (SID) proti Komisiji Evropskih skupnosti, T-30/03
   (Zadeva C-319/07)
   (2007/C 211/49)
   Jezik postopka: angleščina
   Stranke
   
      Pritožnica: 3F, prej Specialarbejderforbundet i Danmark (SID) (zastopnika: A. Bentley, Barrister, in A. Worsøe, odvetnik)
   
      Druge stranke v postopku: Komisija Evropskih skupnosti, Kraljevina Danska, Kraljevina Norveška
   Predlogi pritožnice:
   Pritožnica predlaga Sodišču, naj:
   
               —
            
            
               razveljavi sklep Sodišča prve stopnje z dne 23. aprila 2007 v zadevi Specialarbejderforbundet i Dan mark proti Komisiji Evropskih skupnosti, T-30/03; in
            
         
               —
            
            
               razglasi tožbo v zadevi T-30/03 za dopustno; in
            
         
               —
            
            
               v vsakem primeru naloži Komisiji stroške pritožnice, ki jih je imela z vložitvijo te pritožbe.
            
         Pritožbeni razlogi in bistvene trditve
   Pritožnica trdi, da bi bilo treba izpodbijani sklep razveljaviti iz naslednjih razlogov:
   
               1.
            
            
               Sodišče prve stopnje je napačno uporabilo pravo, s tem ko se je sklicevalo na sodbo v zadevi Albany, C-67/96, tako da je razsodilo, da se pritožnica ne more sklicevati na lastni konkurenčni položaj pri pogajanjih za kolektivne sporazume, da bi se ugotovilo, da jo odločba posamično zadeva.
            
         
               2.
            
            
               Sodišče prve stopnje je napačno uporabilo pravo, s tem ko je ugotovilo, da se pritožnica ne more sklicevati na socialne vidike, da bi se ugotovilo, da jo odločba posamično zadeva.
            
         
               3.
            
            
               Sodišče prve stopnje je napačno uporabilo sodno prakso, kot izhaja iz sodb Plaumann in ARE, s tem ko je ugotovilo, da pritožnice ni mogoče obravnavati, kot da jo odločba posamično zadeva, zgolj zato, ker se zadevna pomoč podeljuje prejemnikom v obliki znižanj v zahtevkih za plače pomorščakov, ki so upravičeni do oprostitve dohodnine.
            
         
               4.
            
            
               Sodišče prve stopnje je napačno uporabilo sodno prakso, kot izhaja iz sodb Van der Kooy in CIRFS, s tem ko je ugotovilo, da interesi pritožnice kot pogajalke niso bili prizadeti s finančnimi ukrepi.